CELEX: 61969CJ0028
Language: da
Date: 1970-04-15
Title: Domstolens Dom af 15. april 1970. # Kommissionen for De Europæiske Fællesskaber mod Den Italienske Republik. # Sag 28-69.

DOMSTOLENS DOM
      AF 15. APRIL 1970
      
         Kommissionen for De europæiske Fællesskaber
      
      
         mod regeringen for Den italienske Republik
      
      Sag 28/69
      Processprog: Italiensk
      
      Angående :
      En klage indgivet i medfør af EØF-traktatens artikel 169, stk. 2 for at få fastslået, at Den italienske Republik har krænket sine forpligtelser i henhold til traktatens artikler 95 og 96 ved at pålægge visse produkter importeret fra andre medlemsstater en højere forbrugsafgift end den, der gælder for lignende nationale produkter, og ved at tildele visse eksporterede nationale produkter en godtgørelse af nævnte afgift, der er større end den virkeligt pålagte byrde.
      Domskonklusion :
      
               1.
            
            
               Ved at pålægge kakaopulver importeret fra andre medlemslande en højere forbrugsafgift end et tilsvarende produkt, som fremstilles i Italien ved findeling af kakaobønner, der importeres toldfrit i henhold til ordningen med midlertidig tilladelse, har Den italienske Republik krænket sine forpligtelser ifølge EØF-traktatens artikel 95.
            
         
               2.
            
            
               Sagsøgte frifindes vedrørende det andet klagepunkt.
            
         Generaladvokatens forslag til afgørelse :
      Det bør fastslås, at Den italienske Republik ved, indtil ikrafttrædelsen af loven af 1. oktober 1969, at have pålagt kakaopulver importeret direkte fra medlemsstaterne en højere forbrugsafgift end deri, der gælder for pulver, som fremstilles i Italien ved findeling af kakaobønner, der importeres i henhold til ordningen med tilladelse, har krænket sine forpligtelser i henhold til traktatens artikel 95.
      Sagsøgte bør frifindes med hensyn til den øvrige del af klagen fra Kommissionen for De europæiske Fællesskaber.
      Sammendrag
      
               1.
            
            
               EØF's politik — fælles regler — afgiftsbestemmelser — interne afgifter som en medlemsstat pålægger varer fra andre medlemsstater — disse varers lighed med de indenlandske produkter — begreb
               (EØF-traktatens artikel 95, stk. 1)
            
         
               2.
            
            
               EØF 's politik — fælles regler — afgiftsbestemmelser — interne afgifter som en medlemsstat pålægger varer fra andre medlemsstater — princip om ikke-forskelsbehandling — anvendelse
            
         
               1.
            
            
               Den i EØF-traktatens artikel 95, stk. 1 omtalte lighed foreligger, når de pågældende varer falder ind under samme afgiftsklassificering.
            
         
               2.
            
            
               Princippet om ikke-forskelsbehandling i artikel 95 gælder uafhængigt af indvirkningen af andre end afgiftsmæssige forhold på de respektive kostpriser for de varer, der sammenlignes.